Preke – Page 6 – Gereformeerde Kerk Akasia
God lei die wêreldgeskiedenis deur die gekruisigde Jesus na die einde toe -Op.5:5
Met vanoggend se nagmaal is dit regtig nodig dat elkeen van ons ver verby die kerkgebou en die tafel en die brood en die wyn sal kyk.
Elkeen sal geestelik moet konsentreer om die meeste uit vanoggend te kry. Gebeur dit nie, is hierdie nagmaal ‘n gevaarlike geleentheid, want ‘n mens eet en drink ‘n oordeel oor jouself.
Aan die anderkant, wie met ‘n gelowige hart vanoggend na God soek, sal deur die Heilige Gees met die Evangelie van die gekruisigde Jesus en deur die brood en wyn die wonderlikste sekerheid ontvang – ‘n sekerheid waarmee die Gees jou geloof dieper en sterker sal maak.
Tema: God lei die wêreldgeskiedenis deur die gekruisigde Jesus na die einde toe
God beskik die geskiedenis van sy kerk en van die wêreld
God se Seun is ons Koning wat vir ewig regeer -Ps.2:6
Kersfees is op hande. Wêreldwyd in baie lande sal mense Kersfees vier. Kerstyd sal hierdie jaar of ‘n nuttelose tyd of ‘n tyd met ‘n diep betekenis wees. ‘n Mens se verhouding met Jesus Christus, God se Seun, bepaal watter een van die twee, die Kersfees sal wees wat jy hierdie jaar vier.
Tema: God se Seun is ons Koning wat vir ewig regeer
Die wêreld is ‘n kookpot van opstandigheid
Die psalm begin met ‘n vraag: Waarom raas die nasies en is hulle so in opstand? (Ps.2:1).
Die psalmdigter gee dadelik in die volgende woorde die antwoord: Dit is die konings van die aarde wat so in opstand is. Dit is die leiers wat saamspan teen die Here en teen sy Gesalfde (Ps.2:2).
Seën: Genade,barmhartigheid en vrede vir julle van Hom wat is en wat was en wat kom; en vandie sewe Geeste voor sy troon; en van Jesus Christus, die getroue Getuie, die Eerste wat uit die dood opgestaan het en die Heerser oor die konings van die aarde
Lof aan God: Ps.118:1,12
Antwoord op die Woord: Skr.4-4:4,5,7
Seën: God wat alle genade gee en julle geroep het om in Christus Jesus deel te hê aan sy ewige heerlikheid, sal julle, nadat julle ‘n kort tydjie gely het, self weer oprig en julle moedig, sterk en standvastig maak.
Moet die swaard dan vir ewig verteer? -2 Sam.2:26,27, 3:1
“Jy mag nie doodslaan nie” (Eks.20:13). So het die lewende God, die Skepper van al wat lewe eeue gelede sy gebod gegee. Deur al die eeue tot vandag maak mense mekaar dood. Die afgelope week was die moord op plaasboere, maar ook moord op ander mense sterk in die kollig in ons land. Die geweld en moord in Suid-Afrika is verskriklik.
Politieke, ekonomiese, etniese en sosiale oplossings teen die doodmaak van mense word in gesprekke aangebied. Vanoggend se preek gaan daaroor dat die oorsaak en die oplossing vir die geweld en moorde in ons land op ‘n ander plek gesoek moet word.
Tema: Moet die swaard dan vir ewige verteer?
Die mislukking van die mens wys in die oortreding van die sesde gebod
Die dag waarvan ons in 2 Sam.2 lees, was ‘n veelbewoë dag. Die leer van Isboset, Saul se seun en die leër van Dawid het teen mekaar oorlog gemaak. Isboset se leër was hoofsaaklik uit die stam van Benjamin en Dawid s’n was uit Juda. Die aanvoerder van Isboset se leër se naam was Abner en die van Dawid, Joab.
Daardie dag was daar net doodmaak in die soldate se gedagtes en harte. Eers het 24 van die twee leërs se beste soldate mekaar doodgemaak. Abner, die aanvoerder van Isboset se leër, het dit ‘n oorlogspel genoem. Lees Verder…
Antwoord op die Wet: Ps.130:1.2
Lees: 2 Sam 2:1-3:1 (53 vertaling) en Sondag 40
Kernvers: 2 Sam.2:26,27, 3:1
Tema: Moet die swaard dan vir ewig verteer?
Antwoord op die Woord: Ps.71:1,2,9
Lewe verloor…is LEWE gekry! -Mk.8:34,35
As ek my lewe goed beplan, as ek die regte dinge doen en ek leef ‘n goeie lewe as lidmaat van die kerk, beteken dit dat ek die ewige lewe sal kry en dat God my in die hemel sal toelaat?
Kom ons kry vanoggend die antwoord op hierdie vraag in die Here se Woord, die Bybel. Die beste Persoon om na te luister is Jesus self. Hy weet alles oor die ewige lewe. Ons luister na wat Hy in Mk.8:34 en 35 sê: “As iemand agter My aan wil kom, moet hy homself verloën, sy kruis opneem en My volg, want wie sy lewe vir homself wil behou, sal dit verloor, maar wie sy lewe vir My en die Evangelie verloor, sal dit behou.”
Tema: Lewe verloor….is LEWE gekry!
My eie lewe is nie ware egte lewe nie
Ek begin hierdie eerste kerngedagte van die preek met twee werklike gebeurtenisse in twee mense, waarvan ons in die Bybel lees, se lewens.
Daar was ‘n jongman. Sy ouers het hom volgens die Bybel opgevoed. Hy het geweet dat ‘n mens volgens die Bybel moes leef en sy lewe het daarvan getuig. Hierdie jongman, ons weet nie wat sy naam was nie, maar dis ook nie so belangrik nie, was nie op ‘n dwaalspoor soos so baie keer gebeur nie. Nee, hy het geweet waaroor die lewe gaan en van sy kinderdae af volgens die Here se gebooie geleef. Hy was jonk, maar was finansieel reeds baie suksesvol. Lees Verder…
Lof aan God: Ps.105:1,2
Antwoord op die Wet: Ps.130:2,4
Lees: Markus 8:34-9:1
Tema: Lewe verloor…is LEWE gekry!
Die Woord is die wapen waarmee jy die Bose oorwin en jou naaste vir Christus wen -Ef.6:17
Die swaard was vir die soldaat in vroeë tye ‘n wapen om mee aan te val en in die oorlog die vyand te oorwin. Waarskynlik het min van ons al ooit ‘n werklike swaard in die hand gehad. Vanoggend hoor ons dat God vir elke Christengelowige ‘n swaard gee om die bose aan te val.
Kom ons leer uit die Here se Woord meer oor hierdie laaste deel van ons geestelike wapenrusting en hoe die Here wil dat elkeen van ons die wapen sal gebruik.
Tema: Die Woord is die wapen waarmee jy die Bose oorwin en jou naaste vir Christus wen
Die wapen wat God gee – sy Woord
God gee vir elke Christengelowige ‘n swaard, die swaard van die Gees. Hierdie is natuurlik ‘n beeld wat Paulus in sy brief aan die Efesiërs gebruik. Die swaar van die Gees is Die Woord van God.
God gee sy Woord as ‘n geestelike wapen waarmee jy moet aanval. Elkeen van ons moet baie goed verstaan: God gee die opdrag. Hy beveel elkeen van ons om sy Woord te gebruik om die bose aan te val en te beveg.
Kom ons maak net eers baie seker van twee belangrike dinge:
Die Woord as wapen.
Hoe om die wapen te gebruik.
Wat presies is die Woord van God? Lees Verder…
Antwoord op die Wet: Ps.119:1,2
Lees: Handelinge 1:1-11
Verlos en nie verlore! -Ef.6:17a
Jesus Christus gaan regtig weer kom as Regter. Wanneer laas het jy gedink oor jou lewe op aarde en hoe jy wanneer Christus weer kom, voor Hom sal staan? Mens staan daardie dag voor Hom of as verloste of as verlorene. Vanoggend se preek wil jou wys hoe dit gebeur dat jy nie as verlore mens nie, maar as verloste mens voor Christus kan staan die dag wanneer Hy weer kom.
Tema: Verlos en nie verlore!
Ek word nie verlos volgens die gewone gang van die lewe nie!
Die skrywer van 2 Samuel vertel ons van Jisbi. Hy het van Nob af gekom. Hy was ‘n reus van ‘n man. Sy spies was van brons gemaak en het byna 4 kg geweeg. Om julle ‘n idee te gee: ‘n Gewone spies waarmee ‘n atleet vandag gooi, weeg 800 g. Jisbi se spies was 5 keer swaarder. Hy was nie bang nie en het op ‘n keer tydens ‘n oorlog tussen die Israeliete en die Filistyne gedink hy kan Dawid sonder moeite doodmaak. Maar een van die soldate van Israe het Dawid gehelp om Jisbi dood te maak. Hierdie reus Jisbi, was uit die geslag, die familie van die Refaïete. Daardie hele geslag was reuse wat in Kanaän gebly het. Lees Verder…
Antwoord op die Wet: Ps.86:1,3
Lees: 2 Sam.21:15-22
Antwoord op die Woord: Skr.10-2